Ericu950/Stoicheia-meter-silver huggingface dataset:
αὗται μὲν οὖν εἰσι ψυχαὶ τῶν ἀνόθως φιλοσοφησάντων , ἐξ ἀρχῆς ἄχρι τέλους μελετῶσαι τὸν μετὰ σωμάτων ἀποθνῄσκειν βίον , ἵνα τῆς ἀσωμάτου καὶ ἀφθάρτου παρὰ τῷ ἀγενήτῳ καὶ ἀφθάρτῳ ζωῆς μεταλάχωσιν , αἱ δὲ καταποντωθεῖσαι τῶν ἄλλων ἀνθρώπων ὅσοι σοφίας ἠλόγησαν ἐκδόντες ἀστάτοις καὶ τυχηροῖς πράγμασιν ἑαυτοὺς , ὧν οὐδὲν εἰς τὸ κράτιστον τῶν ἐν ἡμῖν , ψυχὴν ἢ νοῦν , ἀναφέρεται , πάντα δὲ ἐπὶ τὸν συμφυᾶ νεκρὸν ἡμῶν , τὸ σῶμα , ἢ ἐπὶ τὰ ἀψυχότερα τούτου , δόξαν λέγω καὶ χρήματα καὶ ἀρχὰς καὶ τιμὰς καὶ ὅσα ἄλλα ὑπὸ τῶν μὴ τεθεαμένων τὰ πρὸς ἀλήθειαν καλὰ ἀπάτῃ ψευδοῦς δόξης ἀναπλάττεται ἢ ζωγραφεῖται 0 .
ψυχὰς οὖν καὶ δαίμονας καὶ ἀγγέλους ὀνόματα μὲν διαφέροντα , ἓν δὲ καὶ τ αὐτὸν ὑποκείμενον διανοηθεὶς ἄχθος βαρύτατον ἀποθήσῃ δεισιδαιμονίαν 0 .
ὥσπερ γὰρ ἀγαθοὺς δαίμονας καὶ κακοὺς λέγουσιν οἱ πολλοὶ καὶ ψυχὰς ὁμοίως , οὕτως καὶ ἀγγέλους τοὺς μὲν τῆς προσρήσεως ἀξίους πρεσβευτάς τινας ἀνθρώπων πρὸς θεὸν καὶ θεοῦ πρὸς ἀνθρώπους ἱεροὺς καὶ ἀσύλους διὰ τὴν ἀνυπαίτιον καὶ παγκάλην ταύτην ὑπηρεσίαν , τοὺς δ  ἔμπαλιν ἀνιέρους καὶ ἀναξίους τῆς προσρήσεως καὶ αὐτὸς ὑπολαμβάνων οὐχ ἁμαρτήσει 0 1 2 .
μαρτυρεῖ δέ μου τῷ λόγῳ τὸ παρὰ τῷ ὑμνογράφῳ εἰρημένον ἐν ᾄσματι τούτῳ ·
„ ἐξαπέστειλεν εἰς αὐτοὺς ὀργὴν θυμοῦ αὐτοῦ , θυμὸν καὶ ὀργὴν καὶ θλῖψιν , ἀποστολὴν δι ἀγγέλων πονηρῶν “  Psalm .
οὗτοί εἰσιν οἱ πονηροὶ τὸ ἀγγέλων ὄνομα ὑποδυόμενοι , τὰς μὲν ὀρθοῦ λόγου θυγατέρας , ἐπιστήμας καὶ ἀρετάς , οὐκ εἰδότες , τὰς δὲ τῶν ἀνθρώπων θνητὰς θνητῶν ἀπογόνους ἡδονὰς μετερχόμενοι γνήσιον μὲν οὐδὲν ἐπιφερομένας κάλλος , ὃ διανοίᾳ μόνῃ θεωρεῖται , νόθον δὲ εὐμορφίαν , δι ἧς ἡ αἴσθησις ἀπατᾶται 0 .
λαμβάνουσι δὲ οὐ πάσας ἅπαντες τὰς θυγατέρας , ἀλλ ἔνιοι ἐνίας ἐκ μυρίων ὅσων ἐπελέξαντο ἑαυτοῖς , οἱ μὲν τὰς δι ὄψεως , ἕτεροι δὲ τὰς δι ἀκοῆς , τὰς δ αὖ διὰ γεύσεως καὶ γαστρὸς ἄλλοι , τινὲς δὲ τὰς μετὰ γαστέρα , πολλοὶ δὲ καὶ τῶν πορρωτάτω διῳκισμένων ἀντελάβοντο τὰς μηκίστας ἐν ἑαυτοῖς τείνοντες ἐπιθυμίας 0 1 2 ·
ποικίλαι γὰρ ἐξ ἀνάγκης αἱ ποικίλων ἡδονῶν αἱρέσεις , ἄλλων ᾠκειωμένων ἄλλαις 0 .
ἐν δὴ τοῖς τοιούτοις ἀμήχανον τὸ τοῦ θεοῦ καταμεῖναι καὶ διαιωνίσαι πνεῦμα , ὡς δηλοῖ καὶ αὐτὸς ὁ νομοθέτης 0 .
„ εἶπε “ γάρ φησι „ κύριος ὁ θεός ·
οὐ καταμενεῖ τὸ πνεῦμά μου ἐν τοῖς ἀνθρώποις εἰς τὸν αἰῶνα διὰ τὸ εἶναι αὐτοὺς σάρκας “  Gen .
μένει μὲν γὰρ ἔστιν ὅτε , καταμένει δ οὐκ εἰσάπαν παρὰ τοῖς πολλοῖς ἡμῖν .
τίς γὰρ οὕτως ἄλογος ἢ ἄψυχός ἐστιν , ὡς μηδέποτε ἔννοιαν τοῦ ἀρίστου μή θ ἑκὼν μήτ  ἄκων λαβεῖν ;
ἀλλὰ γὰρ καὶ τοῖς ἐξαγίστοις ἐπιποτᾶται πολλάκις αἰφνίδιος ἡ τοῦ καλοῦ φαντασία , συλλαβεῖν δ αὐτὴν καὶ φυλάξαι παρ  ἑαυτοῖς ἀδυνατοῦσιν .
οἴχεται γὰρ εὐθέως μεταναστᾶσα , τοὺς προσεληλυθότας οἰκήτορας νόμον καὶ δίκην ἐκδεδιῃτημένους ἀποστραφεῖσα , πρὸς οὓς οὐ δ ἄν ποτε ἧκεν , εἰ μὴ τοῦ διελέγξαι χάριν τοὺς ἀντὶ καλῶν αἰσχρὰ αἱρουμένους 0 .
λέγεται δὲ θεοῦ πνεῦμα καθ ἕνα μὲν τρόπον ὁ ῥέων ἀὴρ ἀπὸ γῆς , τρίτον στοιχεῖον ἐποχούμενον ὕδατι  παρό φησιν ἐν τῇ κοσμοποιίᾳ ·
„ πνεῦμα θεοῦ ἐπεφέρετο ἐπάνω τοῦ ὕδατος “  Gen .
1 , 2  , ἐπειδήπερ ἐξαιρόμενος ὁ ἀὴρ κοῦφος ὢν ἄνω φέρεται ὕδατι βάσει χρώμενος  , καθ ἕτερον δὲ τρόπον ἡ ἀκήρατος ἐπιστήμη , ἧς πᾶς ὁ σοφὸς εἰκότως μετέχει 0 .
δηλοῖ δὲ ἐπὶ τοῦ τῶν ἁγίων ἔργων δημιουργοῦ καὶ τεχνίτου φάσκων , ὅτι „ ἀνεκάλεσεν ὁ θεὸς τὸν Βεσελεὴλ καὶ ἐνέπλησεν αὐτὸν πνεύματος θείου , σοφίας , συνέσεως , ἐπιστήμης , ἐπὶ παντὶ ἔργῳ διανοεῖσθαι “  Exod .
ὥστε τὸ τί ἐστι πνεῦμα θεῖον ὁρικῶς διὰ τῶν λεχθέντων ὑπογράφεσθαι .
τοιοῦτόν ἐστι καὶ τὸ Μωυσέως πνεῦμα , ὃ ἐπιφοιτᾷ τοῖς ἑβδομήκοντα πρεσβυτέροις τοῦ διενεγκεῖν ἑτέρων καὶ βελτιωθῆναι χάριν ·
οἷς οὐ δὲ πρεσβυτέροις πρὸς ἀλήθειαν ἔνεστι γενέσθαι μὴ μεταλαβοῦσι τοῦ πανσόφου πνεύματος ἐκείνου .
λέγεται γὰρ ὅτι „ ἀφελῶ ἀπὸ τοῦ πνεύματος τοῦ ἐπὶ σοὶ καὶ ἐπιθήσω ἐπὶ τοὺς ἑβδομήκοντα πρεσβυτέρους “  Num .
ἀλλὰ μὴ νομίσῃς οὕτως ἀφαίρεσιν κατὰ ἀποκοπὴν καὶ διάζευξιν γίνεσθαι , ἀλλ οἵα γένοιτ  ἂν ἀπὸ πυρὸς , ὅ , κ ἂν μυρίας δᾷδας ἐξάψῃ , μένει μήδ ὁτιοῦν ἐλαττωθὲν ἐν ὁμοίῳ .
τοιαύτη τίς ἐστι καὶ τῆς ἐπιστήμης ἡ φύσις ·
τοὺς γὰρ φοιτητὰς καὶ γνωρίμους ἀποφήνασα ἐμπείρους πάντας κατ οὐδὲν μέρος ἐλαττοῦται , πολλάκις δὲ καὶ πρὸς τὸ ἄμεινον ἐπιδίδωσιν , ὥσπερ φασὶ τὰς ἀπαντλουμένας πηγάς 0 ·
καὶ γὰρ ἐκείνας λόγος ἔχει τότε μᾶλλον γλυκαίνεσθαι .
αἱ γὰρ συνεχεῖς πρὸς ἑτέρους ὁμιλίαι μελέτην καὶ ἄσκησιν ἐμποιοῦσαι ὁλόκληρον τελειότητα ἐργάζονται .
εἰ μὲν οὖν τὸ ἴδιον αὐτοῦ Μωυσέως πνεῦμα ἤ τινος ἄλλου γενητοῦ τοσούτῳ πλήθει γνωρίμων ἔμελλε διανέμεσθαι , κ ἂν κατακερματισθὲν εἰς μοίρας τοσαύτας ἐμειοῦτο .
νῦν δὲ τὸ ἐπ αὐτῷ πνεῦμά ἐστι τὸ σοφόν , τὸ θεῖον , τὸ ἄτμητον , τὸ ἀδιαίρετον , τὸ ἀστεῖον , τὸ πάντῃ δι ὅλων ἐκπεπληρωμένον ·
ὅπερ ὠφελοῦν οὐ βλάπτεται οὐ δὲ μεταδοθὲν ἑτέροις οὐ δ αὖ προστεθὲν ἐλαττοῦται τὴν σύνεσιν καὶ ἐπιστήμην καὶ σοφίαν .
διὸ δὴ πνεῦμα θεῖον μένειν μὲν δυνατὸν ἐν ψυχῇ , διαμένειν δὲ ἀδύνατον , ὡς εἴπομεν 0 .
οὐ δὲ γὰρ ἄλλου τὸ παράπαν οὐδενὸς ἐχυρὰ καὶ βέβαιος ἐγγίνεται κτῆσις ἀντιρρεπόντων καὶ πρὸς ἑκάτερα ταλαντευόντων τῶν ἀνθρωπίνων πραγμάτων καὶ ἄλλοτε ἀλλοίας ἐνδεχομένων μεταβολάς .
αἴτιον δὲ τῆς ἀνεπιστημοσύνης μέγιστον ἡ σὰρξ καὶ ἡ πρὸς σάρκα οἰκείωσις 0 ·
καὶ αὐτὸς δὲ ὁμολογεῖ φάσκων „ διὰ τὸ εἶναι αὐτοὺς σάρκας “ μὴ δύνασθαι τὸ θεῖον πνεῦμα καταμεῖναι .
καίτοι καὶ γάμος καὶ παιδοτροφία καὶ πορισμὸς τῶν ἀναγκαίων ἀδοξία τε μετὰ ἀχρηματίας καὶ πραγματεῖαι , ὧν αἱ μὲν ἴδιαι αἱ δὲ κοιναί , καὶ μυρία ἄλλα , πρὶν σοφίαν ἀνθῆσαι , κατεμάραναν 0 1 2 .
ἀλλ  οὐδὲν οὕτως ἐμπόδιον πρὸς αὔξησιν αὐτῆς , ὡς ἡ σαρκῶν φύσις 0 1 .
αὕτη γὰρ καθάπερ τις θεμέλιος ἀγνοίας καὶ ἀμαθίας πρῶτος καὶ μέγιστος ὑποβέβληται , ᾧ τῶν εἰρημένων ἕκαστον ἐποικοδομεῖται .
ψυχαὶ μὲν γὰρ ἄσαρκοι καὶ ἀσώματοι ἐν τῷ τοῦ παντὸς θεάτρῳ διημερεύουσαι θεαμάτων καὶ ἀκουσμάτων θείων , ὧν ἄπληστος αὐτὰς εἰσελήλυθεν ἔρως , μηδενὸς κωλυσιεργοῦντος ἀπολαύουσιν .
ὅσαι δὲ τὸν σαρκῶν φόρτον ἀχθοφοροῦσι , βαρυνόμεναι καὶ πιεζόμεναι ἄνω μὲν βλέπειν εἰς τὰς οὐρανίους περιόδους ἀδυνατοῦσι , κάτω δὲ ἑλκυσθεῖσαι τὸν αὐχένα βιαίως δίκην τετραπόδων γῇ προσερρίζωνται .
παρὸ καὶ τὰς ἐκνόμους καὶ ἐκθέσμους ὁμιλίας τε καὶ μίξεις ἐγνωκὼς ὁ νομοθέτης ἀναιρεῖν προοιμιάζεται τὸν τρόπον τοῦτον ·
„ ἄνθρωπος ἄνθρωπος πρὸς πάντα οἰκεῖον σαρκὸς αὐτοῦ οὐ προσελεύσεται ἀποκαλύψαι ἀσχημοσύνην ·
ἐγὼ κύριος “  Lev 0 .
πῶς ἄν τις προτρέψαιτο μᾶλλον σαρκὸς καὶ τῶν σαρκὸς οἰκείων καταφρονεῖν ἢ τοῦτον τὸν τρόπον 0 ;
καίτοι οὐκ ἀποτρέπει μόνον , ἀλλὰ καὶ παγίως ἀποφαίνεται , ὅτι ὁ πρὸς ἀλήθειαν ἄνθρωπος οὐ προσελεύσεταί ποτε ἑκὼν ταῖς φίλαις καὶ συγγενέσι σώματος ἡδοναῖς , ἀλλυτρίωσιν δὲ τὴν πρὸς αὐτὰς ἀεὶ μελετήσει .
τὸ μὲν οὖν μὴ ἅπαξ ἀλλὰ δὶς φάναι „ ἄνθρωπος ἄνθρωπος “ σημεῖόν ἐστι τοῦ μὴ τὸν ἐκ σώματος καὶ ψυχῆς ἀλλὰ τὸν ἀρετῇ κεχρημένον δηλοῦσθαι .
ὄντως γὰρ ὁ ἀληθινὸς οὗτός ἐστιν , ὃν καὶ τῶν παλαιῶν λύχνον τις μεσημβρίας ἁψάμενος πρὸς τοὺς πυνθανομένους ἄνθρωπον ἔφη ζητεῖν .
τὸ δὲ μὴ πρὸς πάντα οἰκεῖον προσέρχεσθαι τῆς σαρκὸς ἔχει λόγον ἀναγκαῖον .
ἔνια γὰρ προσετέον , οἷον αὐτὰ τὰ ἐπιτήδεια , οἷς χρώμενοι ζῆν ἀνόσως καὶ ὑγιεινῶς δυνησόμεθα , τὰ δὲ περιττὰ σκορακιστέον , ὑφ ὧν ἐξαπτόμεναι αἱ ἐπιθυμίαι τὰ σπουδαῖα πάντα ῥύμῃ μιᾷ καταφλέγουσι 0 .
μὴ πρὸς πάντα οὖν τὰ τῇ σαρκὶ φίλα αἱ ὀρέξεις ἀνηρεθίσθωσαν ·
ἡδοναὶ γὰρ αἱ ἀτίθασοι πολλάκις , ὅταν κυνῶν τρόπον προσσαίνωσιν , ἐξ ὑποστροφῆς ἀνίατα ἔδακον .
ὥστε τὴν ἀρετῆς φίλην ὀλιγοδεΐαν πρὸ τῶν σώματος οἰκείων ἀσπαζόμενοι τὸν πολὺν καὶ ἀνήνυτον ὄχλον ἀσπόνδων ἐχθρῶν καταλύωμεν .
ἐὰν δέ πού τις καιρὸς βιάζηται πλείω τῶν μετρίων καὶ ἱκανῶν λαμβάνειν , αὐτοὶ μὴ προσερχώμεθα ·
„ οὐ προσελεύσεται αὐτὸς ἀποκαλύψαι ἀσχημοσύνην “ .
τί δὲ τοῦτό ἐστιν , ἄξιον ἀναπτύξαι ·
πολλάκις οὐ γενόμενοί τινες πορισταὶ χρημάτων ἄφθονον ἔσχον περιουσίαν , ἕτεροι δὲ δόξαν οὐκ ἐπιτηδεύσαντες ἐπαίνων δημοσίᾳ καὶ τιμῶν ἠξιώθησαν , τοῖς δὲ οὐ δὲ μικρὰν ἰσχὺν ἐλπίσασι μεγίστη προσεγένετο εὐτονία .
μαθέτωσαν δὴ πάντες οὗτοι μηδενὶ προσέρχεσθαι γνώμῃ τῶν εἰρημένων , τοῦτο δέ ἐστι μὴ θαυμάζειν αὐτὰ καὶ ἀποδέχεσθαι πλέον τοῦ μετρίου κρίνοντας ἕκαστον αὐτῶν οὐκ ἀγαθὸν  μόνον  , ἀλλὰ καὶ μέγιστον κακόν , τὰ χρήματα , τὴν δόξαν , τὴν σωμάτων δύναμιν .
φιλαργύροις μὲν γὰρ ἡ πρὸς ἀργύριον , φιλοδόξοις δὲ ἡ πρὸς δόξαν , φιλάθλοις δὲ καὶ φιλογυμνασταῖς ἡ πρὸς ἰσχὺν πρόσοδος οἰκεία 0 1 2 ·
τὸ γὰρ ἄμεινον , ψυχήν , τοῖς χείροσιν ἐκδεδώκασιν , ἀψύχοις .
ὅσοι δὲ ἐντὸς ἑαυτῶν εἰσι , τὰς λαμπρὰς καὶ περιμαχήτους εὐπραγίας ὑπηκόους ἀποφαίνουσιν ὡς ἡγεμόνι τῷ νῷ , προσιούσας μὲν δεχόμενοι πρὸς ἐπανόρθωσιν , μακρὰν δὲ ἀφεστηκυίαις οὐ προσερχόμενοι , ὡς καὶ δίχα αὐτῶν δυνηθέντες ἂν εὐδαιμονῆσαι .
ὁ δὲ μετιὼν καὶ κατ ἴχνος βαίνειν ἐθέλων αἰσχρᾶς ἀναπίμπλησι δόξης φιλοσοφίαν ·
οὗ χάριν λέγεται „ ἀποκαλύψαι τὴν ἀσχημοσύνην “ .
πῶς γὰρ οὐκ ἐναργῆ καὶ πρόδηλα τὰ ὀνείδη τῶν λεγόντων μὲν εἶναι σοφῶν , πωλούντων δὲ σοφίαν καὶ ἐπευωνιζόντων , ὥσπερ φασὶ τοὺς ἐν ἀγορᾷ τὰ ὤνια προκηρύττοντας , τοτὲ μὲν μικροῦ λήμματος , τοτὲ δὲ ἡδέος καὶ εὐπαραγώγου λόγου , τοτὲ δὲ ἀβεβαίου ἐλπίδος ἀπὸ μηδενὸς ἠρτημένης ἐχυροῦ , ἔστι δ ὅτε καὶ ὑποσχέσεων , αἳ διαφέρουσιν ὀνειράτων οὐδέν 0 1 2 ;
τὸ δὲ ἐπιφερόμενον „ ἐγὼ κύριος “ παγκάλως καὶ σφόδρα παιδευτικῶς εἴρηται .
ἀντίθες γάρ , φησίν , ὦ γενναῖε , τὸ σαρκὸς ἀγαθὸν τῷ τῆς ψυχῆς καὶ τῷ τοῦ παντὸς ἀγαθῷ ·
οὐκοῦν τὸ μὲν σαρκός ἐστιν ἄλογος ἡδονή , τὸ δὲ ψυχῆς καὶ τοῦ παντὸς ὁ νοῦς τῶν ὅλων , ὁ θεός 0 .
ἐφάμιλλός γε ἡ ἀσύγκριτος σύγκρισις , ὡς παρὰ τὴν ἐγγὺς ὁμοιότητα ἀπατηθῆναι 0 ·
εἰ μὴ καὶ τὰ ἔμψυχα ἀψύχοις ἐρεῖ τις καὶ τὰ λογικὰ ἀλόγοις καὶ ἡρμοσμένα ἀναρμόστοις καὶ περιττοῖς ἄρτια καὶ φωτὶ σκότος καὶ ἡμέραν νυκτὶ καὶ πάντα τ ἀναντία τοῖς ἐναντίοις τὰ αὐτὰ πρὸς ἀλήθειαν εἶναι 0 .
καίτοι καὶ εἰ ταῦτα τῷ γένεσιν ἐνδεδέχθαι κοινωνίαν τινὰ ἔχει καὶ συγγένειαν , ἀλλά γε ὁ θεὸς οὐ δὲ τῷ ἀρίστῳ τῶν φύντων ὅμοιος , ὅτιπερ τὸ μὲν γέγονέ τε καὶ πείσεται , ὁ δ ἐστὶν ἀγένητός τε καὶ ποιῶν ἀεί 0 1 .
καλὸν δὲ μὴ λιποτακτῆσαι μὲν τῆς τοῦ θεοῦ τάξεως , ἐν ᾗ τοὺς τεταγμένους πάντας ἀριστεύειν ἀνάγκη , αὐτομολῆσαι δὲ πρὸς τὴν ἄνανδρον καὶ κεκλασμένην ἡδονήν , ἣ βλάπτει μὲν τοὺς φίλους , ὠφελεῖ δὲ τοὺς ἐχθρούς 0 .
καινοτάτη γάρ τις αὐτῆς ἡ φύσις 0 ·
οἷς μὲν ἂν ἐθελήσῃ τῶν ἰδίων ἀγαθῶν μεταδοῦναι , τούτους εὐθὺς ἐζημίωσεν , οὓς δ ἂν ἀφελέσθαι , τὰ μέγιστα ὤνησε 0 ·
βλάπτει μὲν γὰρ ὅταν διδῷ , χαρίζεται δὲ ὅταν ἀφαιρῆται .
ἐὰν οὖν , ὦ ψυχή , προσκαλῆταί σέ τι τῶν ἡδονῆς φίλτρων , μετάκλινε σεαυτὴν καὶ ἀντιπεριάγουσα τὴν ὄψιν κάτιδε τὸ γνήσιον ἀρετῆς κάλλος καὶ ὁρῶσα ἐπίμεινον , ἄχρις ἂν ἵμερος ἐντακῇ σοι καὶ ὡς σιδηρῖτις λίθος ἐπισπάσηταί σε καὶ ἐγγὺς ἀγάγῃ καὶ ἐξαρτήσῃ τοῦ ποθουμένου .
τὸ δὲ „ ἐγὼ κύριος “ ἀκουστέον οὐ μόνον ἐν ἴσῳ τῷ „ ἐγὼ τὸ τέλειον καὶ ἄφθαρτον καὶ πρὸς ἀλήθειαν ἀγαθόν “ , οὗ περιεχόμενός τις τὸ ἀτελὲς καὶ φθαρτὸν καὶ σαρκῶν ἠρτημένον ἀποστραφήσεται , ἀλλὰ καὶ ἀντὶ τοῦ „ ἐγὼ ὁ ἄρχων καὶ  ὁ  βασιλεὺς καὶ δεσπότης “ 0 .
οὔ τε δὲ ὑπηκόοις παρόντων ἡγεμόνων οὔ τε δούλοις δεσποτῶν ἀδικεῖν ἀσφαλές 0 ·
ἐγγὺς γὰρ ὅταν ὦσιν οἱ κολασταί , φόβῳ σωφρονίζονται οἱ ἐξ ἑαυτῶν μὴ πεφυκότες νουθετεῖσθαι .
πάντα γὰρ πεπληρωκὼς ὁ θεὸς ἐγγύς ἐστιν , ὥστε ἐφορῶντος καὶ πλησίον ὄντος μάλιστα μὲν αἰδεσθέντες , εἰ δὲ μὴ τοῦτο , εὐλαβηθέντες γοῦν τὸ ἀνίκητον τῆς ἀρχῆς αὐτοῦ κράτος καὶ τὸ φοβερὸν καὶ ἀπαραίτητον ἐν ταῖς τιμωρίαις , ὁπότε τῇ κολαστηρίῳ χρῆσθαι δυνάμει διανοηθείη , ἠρεμήσωμεν ἀδικοῦντες , ἵνα καὶ τὸ σοφίας πνεῦμα θεῖον μὴ ῥᾳδίως μεταναστὰν οἴχηται , πάμπολυν δὲ χρόνον καταμείνῃ παρ ἡμῖν , ἐπεὶ καὶ παρὰ Μωυσεῖ τῷ σοφῷ 0 ·
χρῆται γὰρ οὗτος ταῖς εἰρηνικωτάταις σχέσεσιν ἢ ὡς ἑστὼς ἢ ὡς καθεζόμενος , ἥκιστα τρέπεσθαι καὶ μεταβολαῖς χρῆσθαι πεφυκώς ·
λέγεται γὰρ ὅτι „ Μωυσῆς καὶ ἡ κιβωτὸς οὐκ ἐκινήθησαν “  Num .
14 , 44  , ἤτοι παρ ὅσον ὁ σοφὸς ἀχώριστος ἀρετῆς ἢ παρ ὅσον οὔ τε ἀρετὴ κινητὸν οὔ τε σπουδαῖος μεταβλητόν , ἀλλ ἑκάτερον ὀρθοῦ λόγου βεβαιότητι ἱδρυμένον 0 1 2 ·
καὶ πάλιν ἐν ἑτέροις 0 ·
λόγιόν ἐστι τοῦτο χρησθὲν τῷ προφήτῃ ·
στάσις τε καὶ ἠρεμία ἀκλινὴς ἡ παρὰ τὸν ἀκλινῶς ἑστῶτα ἀεὶ θεόν 0 ·
ἀνάγκη γὰρ ὑγιεῖ κανόνι τὰ παρατιθέμενα εὐθύνεσθαι 0 .
διὰ τοῦτό μοι δοκεῖ καὶ ὁ περισσὸς τῦφος , ἐπίκλησιν Ἰοθόρ , καταπλαγεὶς τὴν ἀρρεπῆ καὶ ἰσαιτάτην καὶ κατὰ τὰ αὐτὰ καὶ ὡσαύτως ἔχουσαν προαίρεσιν τοῦ σοφοῦ σχετλιάζειν καὶ ἀναπυνθάνεσθαι τὸν τρόπον τοῦτον ·
„ διὰ τί σὺ κάθησαι μόνος „  Exod .
ἰδὼν γάρ τις τὸν ἐν εἰρήνῃ συνεχῆ πόλεμον ἀνθρώπων οὐ κατὰ ἔθνη καὶ χώρας καὶ πόλεις αὐτὸ μόνον συνιστάμενον , ἀλλὰ καὶ κατ οἰκίαν , μᾶλλον δὲ καὶ καθ ἕνα ἄνδρα ἕκαστον , καὶ τὸν ἐν ταῖς ψυχαῖς ἄλεκτον καὶ βαρὺν χειμῶνα , ὃς ὑπὸ βιαιοτάτης φορᾶς τῶν κατὰ τὸν βίον πραγμάτων ἀναρριπίζεται , τεθαύμακεν εἰκότως , εἴ τις ἐν χειμῶνι εὐδίαν ἢ ἐν κλύδωνι κυμαινούσης θαλάττης γαλήνην ἄγειν δύναται .
ὁρᾷς ὅτι οὐ δὲ ὁ ἀρχιερεὺς λόγος ἐνδιατρίβειν ἀεὶ καὶ ἐνσχολάζειν τοῖς ἁγίοις δόγμασι δυνάμενος ἄδειαν ἔσχηκεν ἀνὰ πάντα καιρὸν πρὸς αὐτὰ φοιτᾶν , ἀλλ ἅπαξ δι ἐνιαυτοῦ μόλις  Lev .
τὸ μὲν γὰρ μετὰ λόγου τοῦ κατὰ προφορὰν οὐ βέβαιον , ὅτι δυάς , τὸ δ ἄνευ φωνῆς μόνῃ ψυχῇ τὸ ὂν θεωρεῖν ἐχυρώτατον , ὅτι κατὰ τὴν ἀδιαίρετον ἵσταται μονάδα 0 1 2 .
ὥστε οὖν ἐν μὲν τοῖς πολλοῖς , τουτέστι τοῖς πολλὰ τοῦ βίου τέλη προτεθειμένοις , οὐ καταμένει τὸ θεῖον πνεῦμα , κ ἂν πρὸς ὀλίγον χρόνον ἀναστραφῇ , μόνῳ δὲ ἀνθρώπων εἴδει ἑνὶ παραγίνεται , ὃ πάντα ἀπαμφιασάμενον τὰ ἐν γενέσει καὶ τὸ ἐσωτάτω καταπέτασμα καὶ προκάλυμμα τῆς δόξης ἀνειμένῃ καὶ γυμνῇ τῇ διανοίᾳ πρὸς θεὸν ἀφίξεται .
οὕτως καὶ Μωυσῆς ἔξω τῆς παρεμβολῆς καὶ τοῦ σωματικοῦ παντὸς στρατοπέδου πήξας τὴν ἑαυτοῦ σκηνήν  Exod 0 .
33 , 7  , τουτέστι τὴν γνώμην ἱδρυσάμενος ἀκλινῆ , προσκυνεῖν τὸν θεὸν ἄρχεται καὶ εἰς τὸν γνόφον , τὸν ἀειδῆ χῶρον , εἰσελθὼν αὐτοῦ καταμένει τελούμενος τὰς ἱερωτάτας τελετάς .
γίνεται δὲ οὐ μόνον μύστης , ἀλλὰ καὶ ἱεροφάντης ὀργίων καὶ διδάσκαλος θείων , ἃ τοῖς ὦτα κεκαθαρμένοις ὑφηγήσεται .
τούτῳ μὲν οὖν τὸ θεῖον ἀεὶ παρίσταται πνεῦμα πάσης ὀρθῆς ἀφηγούμενον ὁδοῦ , τῶν δὲ ἄλλων , ὡς ἔφην , τάχιστα διαζεύγνυται , ὧν καὶ τὸν βίον ἐν εἴκοσι καὶ ἑκατὸν ἐτῶν ἀριθμῷ πεπλήρωκε ·
„ ἔσονται αἱ ἡμέραι αὐτῶν ἔτη ἑκατὸν εἴκοσιν “  Gen .
ἀλλὰ καὶ Μωυσῆς τῶν ἴσων γενόμενος ἐτῶν τοῦ θνητοῦ βίου μετανίσταται  Deut .
πῶς οὖν εἰκὸς ἰσοχρονίους εἶναι τοὺς ὑπαιτίους τῷ πανσόφῳ καὶ προφήτῃ 0 ;
εἰς μὲν οὖν τὸ παρὸν ἀρκέσει τοῦτο εἰπεῖν , ὅτι τὰ ὁμώνυμα οὐ πάντως ἔσθ ὅμοια , πολλάκις δὲ καὶ ὅλῳ γένει διέζευκται , καὶ ὅτι τὸ φαῦλον τῷ σπουδαίῳ δύναται μὲν καὶ ἀριθμοὺς καὶ χρόνους ἔχειν τοὺς ἴσους , ἐπεὶ καὶ δίδυμον εἰσάγεται , ἀπηρτημένας δὲ καὶ μακρὰν ἀλλήλων διῳκισμένας δυνάμεις 0 .
τὸν δὲ ἀκριβῆ λόγον τῶν εἴκοσι καὶ ἑκατὸν ἐτῶν ὑπερθησόμεθα εἰς τὴν τοῦ προφητικοῦ βίου παντὸς ἐξέτασιν , ὅταν αὐτὸν ἱκανοὶ γενώμεθα μυεῖσθαι , νυνὶ δὲ τὰ ἑξῆς λέγωμεν .
„ Οἱ δὲ γίγαντες ἦσαν ἐπὶ τῆς γῆς ἐν ταῖς ἡμέραις ἐκείναις “  Gen .
ἴσως τις τὰ παρὰ τοῖς ποιηταῖς μεμυθευμένα περὶ τῶν γιγάντων οἴεται τὸν νομοθέτην αἰνίττεσθαι πλεῖστον ὅσον διεστηκότα τοῦ μυθοπλαστεῖν καὶ τοῖς ἀληθείας ἴχνεσιν αὐτῆς ἐπιβαίνειν ἀξιοῦντα .
παρὸ καὶ εὐδοκίμους καὶ γλαφυρὰς τέχνας , ζωγραφίαν καὶ ἀνδριαντοποιίαν , ἐκ τῆς καθ αὑτὸν πολιτείας ἐξήλασεν , ὅτι τὴν τοῦ ἀληθοῦς ψευδόμεναι φύσιν ἀπάτας καὶ σοφίσματα δι ὀφθαλμῶν ψυχαῖς εὐπαραγώγοις τεχνιτεύουσι .
μῦθον μὲν οὖν οὐδένα περὶ γιγάντων εἰσηγεῖται τὸ παράπαν , βούλεται δὲ ἐκεῖνό σοι παραστῆσαι , ὅτι οἱ μὲν γῆς , οἱ δὲ οὐρανοῦ , οἱ δὲ θεοῦ γεγόνασιν ἄνθρωποι 0 1 2 ·
γῆς μὲν οἱ θηρευτικοὶ τῶν σώματος ἡδονῶν ἀπόλαυσίν τε καὶ χρῆσιν ἐπιτηδεύοντες αὐτῶν καὶ πορισταὶ τῶν συντεινόντων εἰς ἑκάστην , οὐρανοῦ δὲ ὅσοι τεχνῖται καὶ ἐπιστήμονες καὶ φιλομαθεῖς  τὸ γὰρ οὐράνιον τῶν ἐν ἡμῖν ὁ νοῦς  νοῦς δὲ καὶ τῶν κατ  οὐρανὸν ἕκαστον  τὰ ἐγκύκλια καὶ τὰς ἄλλας ἅπαξ ἁπάσας ἐπιτηδεύει τέχνας , παραθήγων καὶ ἀκονῶν ἔτι τε γυμνάζων καὶ συγκροτῶν ἐν τοῖς νοητοῖς αὑτόν  , θεοῦ δὲ ἄνθρωποι ἱερεῖς καὶ προφῆται , οἵτινες οὐκ ἠξίωσαν πολιτείας τῆς παρὰ τῷ κόσμῳ τυχεῖν καὶ κοσμοπολῖται γενέσθαι , τὸ δὲ αἰσθητὸν πᾶν ὑπερκύψαντες εἰς τὸν νοητὸν κόσμον μετανέστησαν κ ἀκεῖθι ᾤκησαν ἐγγραφέντες ἀφθάρτων καὶ ἀσωμάτων ἰδεῶν πολιτείᾳ 0 1 2 .
ὁ γοῦν Ἀβραὰμ μέχρι μὲν διατρίβων ἦν ἐν τῇ Χαλδαίων γῇ τε καὶ δόξῃ , πρὶν μετονομασθῆναι , καλούμενος Ἀβρὰμ ἦν ἄνθρωπος οὐρανοῦ τήν τε μετάρσιον καὶ τὴν αἰθέριον φύσιν ἐρευνῶν καὶ τά τε συμβαίνοντα καὶ τὰς αἰτίας καὶ εἴ τι ἄλλο ὁμοιότροπον φιλοσοφῶν  οὗ χάριν καὶ προσρήσεως οἷς ἐπετήδευσεν ἔτυχεν οἰκείας 0 ·
ἀβρὰμ γὰρ ἑρμηνευθεὶς πατήρ ἐστι μετέωρος , ὄνομα τοῦ τὰ μετέωρα καὶ ἐπουράνια περισκοπουμένου πάντα πάντῃ νοῦ πατρός , πατὴρ δὲ τοῦ συγκρίματος ὁ νοῦς ἐστιν ὁ ἄχρις αἰθέρος καὶ ἔτι περαιτέρω μηκυνόμενος  ·
ὅταν δὲ βελτιωθεὶς μέλλῃ μετονομάζεσθαι , γίνεται ἄνθρωπος θεοῦ κατὰ τὸ χρησθὲν αὐτῷ λόγιον „ ἐγώ εἰμι ὁ θεός σου ·
εὐαρέστει ἐναντίον ἐμοῦ , καὶ γίνου ἄμεμπτος “  Gen .
εἰ δ ὁ τοῦ κόσμου θεὸς καὶ μόνος ὢν θεὸς καὶ αὐτοῦ κατὰ χάριν ἐξαίρετον ἰδίᾳ θεός , ἐξ ἀνάγκης δήπου καὶ αὐτὸς θεοῦ 0 1 .
καλεῖται γὰρ πατὴρ ἐκλεκτὸς ἠχοῦς ἑρμηνευθεὶς Ἀβραάμ , ὁ τοῦ σπουδαίου λογισμός ·
ἐξειλεγμένος τε γὰρ καὶ κεκαθαρμένος καὶ πατὴρ φωνῆς ᾗ συνηχοῦμεν 0 .
ὁ δὲ τοιοῦτος τῷ ἑνὶ μόνῳ προσκεκλήρωται θεῷ , οὗ γινόμενος ὀπαδὸς εὐθύνει τὴν ἀτραπὸν τοῦ παντὸς βίου βασιλικῇ τῷ ὄντι χρώμενος ὁδῷ τῇ τοῦ μόνου βασιλέως καὶ παντοκράτορος , ἐπὶ μηδέτερα ἀποκλίνων καὶ ἐκτρεπόμενος .
οἱ δὲ γῆς παῖδες τὸν νοῦν ἐκβιβάσαντες τοῦ λογίζεσθαι καὶ μεταλλοιώσαντες εἰς τὴν ἄψυχον καὶ ἀκίνητον σαρκῶν φύσιν  „ ἐγένοντο γὰρ οἱ δύο εἰς σάρκα μίαν " , ᾗ φησιν ὁ νομοθέτης  Gen 0 .
2 , 24   τὸ ἄριστον ἐκιβδήλευσαν νόμισμα καὶ τὴν μὲν ἀμείνω καὶ οἰκείαν τάξιν ἔλιπον , πρὸς δὲ τὴν χείρω καὶ ἐναντίαν ηὐτομόλησαν ἄρξαντος τοῦ ἔργου Νεβρώδ ·
λέγει γὰρ ὁ νομοθέτης , ὅτι „ οὗτος ἤρξατο εἶναι γίγας ἐπὶ τῆς γῆς "  Gen .
10 , 8  , ἑρμηνεύεται δὲ Νεβρὼδ αὐτομόλησις ·
οὐ γὰρ ἐξήρκεσε τῇ παναθλίᾳ ψυχῇ μετὰ μηδετέρων στῆναι , ἀλλὰ προσχωρήσασα τοῖς ἐχθροῖς ὅπλα κατὰ τῶν φίλων ἤρατο καὶ φανερῶς ἀνθεστῶσα αὐτοῖς ἐπολέμει .
παρὸ καὶ ἀρχὴν τῷ Νεβρὼδ τῆς βασιλείας ὑπογράφει Βαβυλῶνα , μετάθεσις δὲ καλεῖται Βαβυλών , συγγενὲς αὐτομολίᾳ καὶ ὄνομα ὀνόματι καὶ ἔργον ἔργῳ ·
παντὸς γὰρ αὐτομολοῦντος προοίμια γνώμης μεταβολὴ καὶ μετάθεσις 0 .
ἀκόλουθον οὖν ἂν εἴη λέγειν , ὅτι κατὰ τὸν ἱερώτατον Μωυσέα ὁ μὲν φαῦλος , ὥσπερ ἄοικος καὶ ἄπολις καὶ ἀνίδρυτος καὶ φυγάς , οὕτως καὶ αὐτόμολος , ὁ δὲ σπουδαῖος βεβαιότατος σύμμαχος 0 1 2 .
τοσαῦτα εἴς γε τὸ παρὸν ἀρκούντως περὶ τῶν γιγάντων εἰρηκότες ἐπὶ τὰ ἀκόλουθα τοῦ λόγου τρεψώμεθα .
„ Καὶ μετ ἐκεῖνο „ φησίν „ ὡς ἂν εἰσεπορεύοντο οἱ ἄγγελοι τοῦ θεοῦ πρὸς τὰς θυγατέρας τῶν ἀνθρώπων , καὶ ἐγέννων αὑτοῖς „  Gen .
οὐκοῦν ἄξιον σκέψασθαι , τίνα ἔχει λόγον τὸ „ μετ  ἐκεῖνο „ 0 .
ἔστι τοίνυν ἀναφορὰ δεικνύουσά τι τῶν προειρημένων ἐναργέστερον .
προείρηται δὲ περὶ θείου πνεύματος , ὃ καταμεῖναι μέχρι τοῦ παντὸς αἰῶνος ἐν πολυσχιδεῖ καὶ πολυμόρφῳ ψυχῇ σαρκῶν ὄχλον βαρύτατον ἄχθος ἀνημμένῃ δυσεργότατον εἶπεν εἶναι .
μετ ἐκεῖνο δὴ τὸ πνεῦμα οἱ ἄγγελοι πρὸς τὰς θυγατέρας τῶν ἀνθρώπων εἰσίασιν .
ἕως μὲν γὰρ ἐλλάμπουσι τῇ ψυχῇ καθαραὶ φρονήσεως αὐγαί , δι ὧν τὸν θεὸν καὶ τὰς αὐτοῦ δυνάμεις ὁρᾷ ὁ σοφός , οὐδεὶς τῶν ψευδαγγελούντων ἐπεισέρχεται τῷ λογισμῷ , ἀλλ ἔξω περιρραντηρίων ἅπαντες εἴργονται ·
ὅταν δὲ ἀμυδρωθὲν ἐπισκιασθῇ τὸ διανοίας φῶς , οἱ τοῦ σκότους ἑταῖροι παρευημερήσαντες πάθεσι τοῖς κατεαγόσι καὶ τεθηλυμμένοις , ἃς θυγατέρας εἴρηκεν ἀνθρώπων , συνέρχονται καὶ γεννῶσιν ἑαυτοῖς , οὐ τῷ θεῷ .
τὰ μὲν γὰρ οἰκεῖα τοῦ θεοῦ γεννήματα αἱ ὁλόκληροι ἀρεταί , τὰ δὲ συγγενῆ φαύλων αἱ ἀνάρμοστοι κακίαι 0 1 .
μάθε δ  , εἰ θέλεις , ὦ διάνοια , τὸ μὴ ἑαυτῇ γεννᾶν οἷόν ἐστι παρὰ Ἀβραὰμ τοῦ τελείου , ὃς τὸ ἀγαπητὸν καὶ μόνον τῆς ψυχῆς ἔγγονον γνήσιον , τῆς αὐτομαθοῦς σοφίας εἰκόνα ἐναργεστάτην , ἐπίκλησιν Ἰσαάκ , ἀνάγει θεῷ καὶ ἀποδίδωσι μετὰ πάσης εὐθυμίας ἀναγκαῖον καὶ ἁρμόττον χαριστήριον συμποδίσας , ὥς φησιν ὁ νόμος  Gen .
9  , τὸ καινουργηθὲν ἱερεῖον , ἤτοι παρ ὅσον ἐπ οὐδενὸς θνητοῦ βαίνειν ἅπαξ ἐπιθειάσας ἠξίου , ἢ παρ ὅσον ἀνίδρυτον καὶ ἄστατον κατεῖδε τὴν γένεσιν , ὅτε τὴν περὶ τὸ ὂν ἀνενδοίαστον ἔγνω βεβαιότητα , ᾗ λέγεται πεπιστευκέναι  Gen .
τούτου γίνεται μαθητρὶς καὶ διάδοχος Ἄννα , τῆς τοῦ θεοῦ δώρημα σοφίας ·
ἑρμηνεύεται γὰρ χάρις αὐτῆς .
ἐπειδὴ γὰρ ἐγκύμων ἐγένετο παραδεξαμένη θείας γονὰς καὶ τελεσφόροις ἐχρήσατο ὠδῖσι , τὸν τεταγμένον ἐν τῇ τοῦ θεοῦ τάξει τρόπον ἀποκυήσασα , ὃν ἐπεφήμισε Σαμουήλ  καλεῖται δ ἑρμηνευθεὶς τεταγμένος θεῷ  , λαβοῦσα ἀνταποδίδωσι τῷ δόντι μηδὲν ἴδιον ἑαυτῆς κρίνουσα ἀγαθόν , ὃ μὴ χάρις ἐστὶ θεία .
λέγει γὰρ ἐν τῇ πρώτῃ τῶν βασιλειῶν αὕτη τὸν τρόπον τοῦτον ·
„ δίδωμί σοι αὐτὸν δοτόν “  I Reg .
1 , 28  , ἐν ἴσῳ τῷ δοτὸν ὄντα , ὥστ εἶναι „ τὸν δεδομένον δίδωμι “ , κατὰ τὸ ἱερώτατον Μωυσέως γράμμα τοῦτο 0 ·
„ τὰ δῶρά μου , δόματά μου , καρπώματά μου διατηρήσετε προσφέρειν ἐμοί “  Num .
τίνι γὰρ εὐχαριστητέον ἄλλῳ πλὴν θεῷ ;
διὰ τίνων δὲ ὅτι μὴ διὰ τῶν ὑπ αὐτοῦ δοθέντων 0 1 2 ;
οὐ δὲ γὰρ ἄλλων εὐπορῆσαι δυνατόν 0 .
χρεῖος δ οὐδενὸς ὢν κελεύει προσφέρειν αὑτῷ τὰ ἑαυτοῦ δι ὑπερβολὴν τῆς πρὸς τὸ γένος ἡμῶν εὐεργεσίας ·
μελετήσαντες γὰρ εὐχαριστητικῶς ἔχειν καὶ τιμητικῶς αὐτοῦ καθαρεύσομεν ἀδικημάτων ἐκνιψάμενοι τὰ καταρρυπαίνοντα τὸν βίον ἔν τε λόγοις καὶ ἐννοίαις καὶ ἔργοις .
καὶ γὰρ εὔηθες εἰς μὲν τὰ ἱερὰ μὴ ἐξεῖναι βαδίζειν , ὃς ἂν μὴ πρότερον λουσάμενος φαιδρύνηται τὸ σῶμα , εὔχεσθαι δὲ καὶ θύειν ἐπιχειρεῖν ἔτι κεκηλιδωμένῃ καὶ πεφυρμένῃ διανοίᾳ 0 .
καίτοι τὰ μὲν ἱερὰ λίθων καὶ ξύλων ἀψύχου τῆς ὕλης πεποίηται , καθ αὑτὸ δὲ καὶ τὸ σῶμα ἄψυχον 0 ·
ἀλλ ὅμως ὂν ἄψυχον ἀψύχων οὐ προσάψεται μὴ περιρραντηρίοις καὶ καθαρσίοις ἁγνευτικοῖς χρησάμενον , ὑπομενεῖ δέ τις τῷ θεῷ προσελθεῖν ἀκάθαρτος ὢν ψυχὴν τὴν ἑαυτοῦ τῷ καθαρωτάτῳ , καὶ ταῦτα μὴ μέλλων μετανοήσειν ;
ὁ μὲν γὰρ πρὸς τῷ μηδὲν ἐπεξεργάσασθαι κακὸν καὶ τὰ παλαιὰ ἐκνίψασθαι δικαιώσας γεγηθὼς προσίτω , ὁ δ ἄνευ τούτων δυσκάθαρτος ὢν ἀφιστάσθω ·
λήσεται γὰρ οὐδέποτε τὸν τὰ ἐν μυχοῖς τῆς διανοίας ὁρῶντα καὶ τοῖς ἀδύτοις αὐτῆς ἐμπεριπατοῦντα .
τῆς μέντοι θεοφιλοῦς ψυχῆς δεῖγμα ἐναργέστατόν ἐστι καὶ τὸ ᾆσμα , ἐν ᾧ περιέχεται τὸ „ στεῖρα ἔτεκεν ἑπτά , ἡ δὲ πολλὴ ἐν τέκνοις ἠσθένησε “  I Reg .
καίτοι γε ἑνός ἐστι μήτηρ τοῦ Σαμουὴλ ἡ λέγουσα .
πῶς οὖν ἑπτὰ τετοκέναι φησίν , εἰ μή τι μονάδα ἑβδομάδι τὴν αὐτὴν φυσικώτατα νομίζει , οὐ μόνον ἐν ἀριθμοῖς , ἀλλὰ καὶ ἐν τῇ τοῦ παντὸς ἁρμονίᾳ καὶ ἐν τοῖς τῆς ἐναρέτου λόγοις ψυχῆς ;
ὁ γὰρ τεταγμένος μόνῳ θεῷ Σαμουήλ , ἄλλῳ δὲ τὸ παράπαν συνιὼν μηδενί , κατὰ τὸ ἓν καὶ τὴν μονάδα , τὸ ὄντως ὄν , κεκόσμηται .
αὕτη δ ἡ κατάστασίς ἐστιν ἑβδομάδος , ἀναπαυομένης ἐν θεῷ ψυχῆς καὶ περὶ μηδὲν τῶν θνητῶν ἔργων ἔτι πονουμένης , κατὰ ἀπόλειψιν ἑξάδος , ἣν ἀπένειμε τοῖς τὰ πρωτεῖα λαβεῖν μὴ δυνηθεῖσι , δευτερείων δ ἐξ ἀνάγκης μεταποιουμένοις .
τὴν μὲν οὖν στεῖραν , οὐ τὴν ἄγονον , ἀλλὰ τὴν στερρὰν καὶ ἔτι σφριγῶσαν , τοὺς διὰ καρτερίας καὶ ἀνδρείας καὶ ὑπομονῆς ἐπὶ κτήσει τοῦ ἀρίστου διαθλοῦσαν ἄθλους , ἑβδομάδι τὴν ἰσότιμον μονάδα τίκτειν εἰκὸς ἦν ·
εὔτοκος γὰρ καὶ εὔπαις ἡ φύσις 0 .
τὴν δὲ πολλὴν ἀσθενεῖν ἐν τέκνοις εἶπεν ἀψευδῶς καὶ σφόδρα ἐναργῶς ·
ὅταν γὰρ μία οὖσα ψυχὴ πολλὰ ὠδίνῃ τοῦ ἑνὸς ἀποστᾶσα , μυρία κατὰ τὸ εἰκὸς γίνεται , κ ἄπειτα πλήθει τέκνων ἐξηρτημένων βαρυνομένη καὶ πιεζομένη  ἔστι δὲ ἠλιτόμηνα καὶ ἀμβλωθρίδια τὰ πλεῖστα αὐτῶν  ἐξασθενεῖ .
τίκτει μὲν γὰρ τὰς πρὸς σχήματα καὶ χρώματα δι ὀφθαλμῶν ἐπιθυμίας , τίκτει δὲ τὰς πρὸς φωνὰς δι ὤτων , ἐγκύμων δ  ἐστὶ καὶ τῶν γαστρὸς καὶ τῶν ὑπ αὐτήν , ὥστε πολλῶν ἐκκρεμαμένων ἐγγόνων βαρύτατον ἄχθος φέρουσα παρίεται καὶ χεῖρας ὑπ ἀσθενείας καθεῖσα ἀπολέγεται .
τοῦτον μὲν δὴ τὸν τρόπον ἡττῆσθαι συμβαίνει πᾶσιν , ὅσοι φθαρτοῖς ἑαυτοῖς φθαρτὰ γεννῶσιν .
ἔνιοι δ οὐχ ἧτταν μόνον ἀλλὰ καὶ θάνατον ὑπὸ φιλαυτίας ἀνεδέξαντο .
ὁ γοῦν Αὐνάν , „ αἰσθόμενος ὅτι οὐκ αὐτῷ ἔσται τὸ σπέρμα “  Gen 0 .
38 , 9  , οὐ πρότερον ἐπαύσατο τὸ λογικόν , ὅπερ ἄριστον τῶν ὄντων γένος ἐστί , διαφθείρων ἢ καὶ αὐτὸς ἀνεδέξατο φθορὰν παντελῆ , σφόδρα ὀρθῶς καὶ προσηκόντως ·
εἰ γὰρ ἅπαντα πράξουσί τινες αὑτῶν ἕνεκα , μὴ γονέων τιμῆς , μὴ παίδων εὐκοσμίας , μὴ σωτηρίας πατρίδος , μὴ νόμων φυλακῆς , μὴ ἐθῶν βεβαιότητος , μὴ ἰδίων μὴ κοινῶν ἐπανορθώσεως , μὴ ἱερῶν ἁγιστείας , μὴ τῆς πρὸς θεὸν εὐσεβείας ἐπιστρεφόμενοι , κακοδαιμονήσουσιν .
ἑνὸς γὰρ ὧν εἶπον χάριν ἀντικαταλλάξασθαι καὶ αὐτὸ τὸ ζῆν εὐκλεές , οἱ δ ἄρα καὶ ἀθρόων τῶν οὕτω περιμαχήτων φασίν , εἰ μή τινα ἡδονὴν μέλλοι περιποιεῖν , κατολιγωρήσειν 0 .
τοιγάρτοι πονηρὰν εἰσήγησιν ὁ ἀδέκαστος θεὸς ἐκφύλου δόγματος , ἐπίκλησιν Αὐνάν , ἐκποδὼν ἀνελεῖ .
παραιτητέοι δὴ πάντες οἱ γεννῶντες αὑτοῖς , τὸ δ ἐστὶν ὅσοι τὸ ἴδιον λυσιτελὲς μόνον θηρώμενοι τῶν ἄλλων ὑπερορῶσιν , ὥσπερ αὑτοῖς μόνοις φύντες , οὐχὶ δὲ μυρίοις ἄλλοις , πατρί , μητρί , γυναικί , τέκνοις , πατρίδι , ἀνθρώπων γένει , εἰ δὲ δεῖ προελθόντας τι περαιτέρω φάναι , οὐρανῷ , γῇ , τῷ παντὶ κόσμῳ , ἐπιστήμαις , ἀρεταῖς , τῷ πατρὶ καὶ ἡγεμόνι τῶν συμπάντων 0 1 2 ·
ὧν ἑκάστῳ κατὰ δύναμιν ἀπονεμητέον τὸ ἁρμόττον μὴ τὰ πάντα προσθήκην ἑαυτοῦ , ἑαυτὸν δὲ τῶν πάντων νομίζοντα .
τούτων μὲν δὴ ἅλις , τὰ δ ἀκόλουθα τῷ λόγῳ συνυφήνωμεν 0 .
„ ἰδὼν “ οὖν φησι " κύριος ὁ θεὸς ὅτι ἐπληθύνθησαν αἱ κακίαι τῶν ἀνθρώπων ἐπὶ τῆς γῆς , καὶ πᾶς τις διανοεῖται ἐν τῇ καρδίᾳ ἐπιμελῶς τὰ πονηρὰ πάσας τὰς ἡμέρας , ἐνεθυμήθη ὁ θεός , ὅτι ἐποίησε τὸν ἄνθρωπον ἐπὶ τῆς γῆς , καὶ διενοήθη .